**Lakossági tájékoztató a talajterhelési díjról**

A talajterhelési díj arra a kibocsátóra terjed ki, aki Kelebia község közigazgatási területén a műszakilag rendelkezésre álló közcsatornára nem kötött rá 2016. április elsejéig, és helyi vízgazdálkodási hatósági engedélyezés hatálya alá tartozó szennyvízelvezetést, -ideértve az egyedi zárt szennyvíztározót is-, alkalmaz.

**Ügyintézés kezdeményezhető:** *A talajterhelési díjat a kibocsátónak kell megállapítania, bevallania és megfizetnie (önadózás), a tárgyévet követő év március 31-ig.*

Az önkéntes bevallás elmaradása esetén az adóhatóság a talajterhelési díjat a rendelkezésre álló adatok alapján – mulasztási bírság megállapítása mellett – határozatban állapítja meg.

Késedelmes befizetés esetén az esedékesség napjától késedelmi pótlékot kell fizetni, amelynek mértéke minden naptári nap után a felszámítás időpontjában érvényes jegybanki alapkamat 365-öd része.

A kibocsátók azonosítása és ellenőrzése érdekében a víz szolgáltatója az önkormányzati adóhatóság felé minden év február 28. napjáig adatszolgáltatásra köteles: az előző évben szolgáltatott, valamint a locsolási célú felhasználásra figyelembe vett vízmennyiségről, valamint minden negyedévet követő hónap 5. napjáig a kibocsátók körében bekövetkezett változásokról.

**A talajterhelési díj mértéke:** a talajterhelési díj alapja a szolgáltatott, vagy egyedi vízbeszerzés esetében a méréssel igazolt felhasznált, ill. mérési lehetőség hiányában 50 l/fő/nap átalány alapján meghatározott víz mennyisége, csökkentve a külön jogszabály szerinti locsolási célú felhasználásra figyelembe vett vízmennyiséggel. A talajterhelési díj alapja a meghatározott vízmennyiség csökkentve azokkal a számlákkal igazolt mennyiséggel, amelyet a kibocsátó szennyvíztárolójából olyan arra feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja. A fizetendő éves talajterhelési díj összege az alap vízmennyiség (m3) x egységdíj, azaz 1200 Ft/m3 x területérzékenységi szorzó, amelynek értéke 1,5.

 Azaz a talajterhelési díj fajlagos értékke: 1 m3 x 1200 Ft/m3x1,5= 1.800,- Ft/m3

A kibocsátó fizetési kötelezettségének keletkezéséről, módosulásáról vagy megszűnéséről az erre okot adó tény, körülmény bekövetkezésétől számított 15 napon belül köteles bejelentést tenni az önkormányzati adóhatóságnál.

**Szükséges iratok:** tulajdoni lap, az éves fogyasztást igazoló elszámolás. Törlésekor a csatornahálózatra történő rákötésről kiállított igazolás.

**Űrlap, nyomtatvány:** a szükséges nyomtatvány a Polgármesteri Hivatalban szerezhető be, illetve a honlapról letölthető.

**Ügyintézés díja:** az alapeljárás illetékmentes. Fellebbezés esetén a határozatban megjelölteknek megfelelő összeg.

**Talajterhelési díj beszedési számla száma:**

12076903-00152071-00100009

**Kapcsolódó jogszabályok, rendeletek:**

> [A helyi adókról szóló többször módosított 1990. évi C. törvény](http://www.veszprem.hu/veszpremieknek/component/docman/doc_download/1031-1990-evi-c-toerveny)

> [Az adózás rendjéről szóló módosított 2003. évi XCII. törvény](http://www.veszprem.hu/veszpremieknek/component/docman/doc_download/1032-2003-evi-xcii-toerveny)

> [A környezetterhelési díjról szóló 2003. évi LXXXIX. törvény](http://www.veszprem.hu/veszpremieknek/component/docman/doc_download/1034-2003-evi-lxxxix-toerveny)

> Kelebia Község Önkormányzata Képviselő-testületének 8/2015. (IV.16.) rendelete